Cel mai mare oraș din Noua Zeelandă, închis pentru trei cazuri de COVID-19. "Toți ne gândim: Nu din nou!".
Auckland a intrat în carantină pentru trei zile. Au fost depistate doar trei cazuri noi de coronavirus, iar restricțiile au fost înăsprite. Jacinda Ardern: "Amintiți-vă că am mai trecut prin asta, deci înseamnă că știm foarte bine cum să depășim situația".
Jacinda Ardern, prim-ministrul din Noua Zeelandă, a anunțat duminică, 14 februarie, o carantină de trei zile după ce au identificat trei cazuri noi de coronavirus, relatează The Guardian.Carantina a fost impusă în Auckland, de la miezul nopții, iar autoritățile au înăsprit restricțiile și în alte regiuni din Noua Zeelandă.Guvernul a stabilit ca restricțiile din Noua Zeelandă să fie ridicate la nivelul trei. Astfel, locuitorii vor rămâne acasă, cu excepția cazurilor în care fac cumpărături esențiale.În plus, lucrătorii esențiali sunt singurii scutiți de această restricție."Știu că toți simțim același lucru când se întâmplă asta și toți ne gândim la același lucru "Nu din nou". Amintiți-vă că am mai trecut prin asta, deci înseamnă că știm foarte bine cum să depășim situația", a spus Jacinda Ardern.Sursele celor trei cazuri de infectare cu roronavirus sunt încă necunoscute.